open-index/open-wikipedia-markdown huggingface dataset:
Զոլտան Բալոգ

**Զոլտան Բալոգ** (, ), հունգարացի քաղաքական գործիչ և կալվինիստ, 2012 թվականից Հունգարիայի մարդկային ռեսուրսների նախարար։

## Կենսագրություն
Զոլտան Բալոգը, սոցիալիստական Հունգարիայում առաջիններից մեկը, կրթություն է ստացել բողոքական աստվածաբանության ոլորտում։ 1980 թվականի և 1983 թվականի միջև ընկած ժամանակահատվածում նա սովորել է Արևելյան Բեռլինում և Հալլե-Վիտենբերգի Մարտին Լյութերի անվան համալսարանում։ 1983 թվականից մինչև 1987 թվականը նա աշխատել է որպես ծխական քահանա հունգարական Մագլոդայում, այնուհետև շարունակել է աստվածաբանական կրթությունը գերմանական Տյուբինգենում։ 1989 թվականին Եկեղեցիների համաշխարհային խորհուրդը նրան անվանել է Արևելյան Գերմանիայից Հունգարիայից փախստականների հովիվների թվում. նա աշխատել է Բուդապեշտի ճամբարներից մեկում։

1989-1991 թվականներին Բալոգը Նոր Կտակարանի դասախոս էր Բուդապեշտի Կարոլի Գասպարի անվան համալսարանում, իսկ այնուհետև 1996 թվականին դարձել է կրոնի ուսուցիչ։ Բացի այդ, 1991-1994 թվականներին նա պաշտոնապես եղել է «Ֆիդես՝ Հունգարական քաղաքացիական միություն» կուսակցության խորհրդատուն եկեղեցական գործերում։ 1998-2002 թվականներին նա եղել է նաև Հունգարիայի վարչապետ Վիկտոր Օրբանի խորհրդականը, իսկ 2002-2003 թվականներին եղել է Հունգարիայի նախագահի գործի կառավարման սոցիալական քաղաքականության պատասխանատուն։

Հունգարիայի խորհրդարանական ընտրություններում, որը տեղի է ունեցել 2006 թվականին, անկուսակցական Բալոգը մանդատ է ստացել երկրի խորհրդարանում։ Այդ մանդատը նա կրկին ստացել է նաև 2010 թվականի խորհրդարանական ընտրություններում։ Ընտրություններից հետո նա դարձել է Օրբանի երկրորդ կառավարությունում պետական կառավարման և արդարադատության նախարարության սոցիալական ինտեգրման հարցերով պետական քարտուղար։ 2012 թվականի մայիսին, երբ ազգային ռեսուրսների նախարար Միկլոշ Ռեթհեին հրաժարական տվեց, նրան փոխարինեց Զոլտան Բալոգինը։

## Ծանոթագրություններ

## Գրականություն
* 

Կատեգորիա:20-րդ դարի քաղաքական գործիչներ
Կատեգորիա:Բոննի համալսարանի շրջանավարտներ
Կատեգորիա:Թյուբինհեմի համալսարանի շրջանավարտներ
Կատեգորիա:Հունգարացի աստվածաբաններ
Կատեգորիա:Հունգարիայի քաղաքական գործիչներ
Տամաշ Դառնի

**Տամաշ Դառնի** (հունգարերեն՝ **Tamás Darnyi**, ), հունգարացի նախկին մարզիկ, լողորդ, որ համարվում է մարզաձևի պատմության ողջ ընթացքում լավագույններից մեկը համալիր լողի մրցաձևում։ Նա ամառային երկու օլիմպիադաներում (1988 և 1992 թվականների) նվաճել է չորս ոսկե մեդալ, 1985 թվականից մինչև մարզական ելույթներին հրաժեշտ տալը՝ 1993 թվականը, անգերազանցելի է մնացել այդ մրցաձևում։ Բացի այդ, Դառնին եղել է աշխարհում առաջին լողորդը, որ համալիր լողաոճով 200 մետր մրցատարածությունը հաղթահարել է երկու րոպեից պակաս ժամանակամիջոցում։

## Մարզական կարիերան
Տամաշ Դառնիին թերևս կարելի է համարել բելոր ժամանակների լավագույն լողորդ մարզիկներից մեկը։ Մարզական իր ամենաբարձր արդյունքներին նա հասել է 1985-ից 1993 թվականն ընկած ժամանակամիջոցում։  1988 և 1992 թվականների ամառային օլիմպիական խաղերում չորս անգամ չեմպիոն է հռչակվել՝ ամենից արագ հաղթահարելով 200 և 400 մրցատարածությունները համալիր լողով։ Այդ նույն մրցաձևով և նույն մրցատարածություններում հաղթանակներ է տարել նաև աշխարհի 1986 ու 1991 թվականների և Եվրոպայի 1985, 1987, 1989 թվականների առաջնություններում։ Բացի այդ, 200 մ բաթերֆլայ լողաոճում ևս հաջողությունների է հասել. դարձել է Եվրոպայի չեմպիոն, ինչպես նաև՝ բրոնզե մեդալի է արժանացել աշխարհի առաջնությունում։

Դեռ պատանեկան հասակից դրսևորելով մարզական հիանալի արդյունքներ՝ Տամաշը կարող էր հաջողությամբ մասնակցել նաև 1984 թվականի ամառային օլիմպիական խաղերին ու մեդալներ նվաճել, բայց ցավալի պատահարի պատճառով (ձախ աչքին ձնագնդի հարված էր ստացել և կիսով չափ կորցրել տեսողությունը) ստիպված է եղել բաց թողնել այդ հնարավորությունը։ Երկու տարի կորցնելով առողջությունը վերականգնելու վրա՝ 1985 թվականին վերջապես կարողացել է վերստին մրցասպարեզ դուրս գալ և նորանոր հաջողություններ ձեռք բերել։ Բացի վերոնշյալ հաղթանակներից, նա երեք անգամ աշխարհի ռեկորդ է սահմանել համալիր լողաոճում։ 1993 թվականից, հրաժեշտ տալով իր մրցելույթներին, անցել է մարզչական աշխատանքի Բուդապեշտի մարզադպրոցում։

Տամաշ Դառնին երկու անգամ՝ 1987 և 1991 թվականներին հռչակվել է աշխարհի «*Տարվա լողորդ*» (*Swimming World magazine*-ի վարկածով), երեք անգամ՝  1987, 1988 և 1991 թվականներին՝  Եվրոպայի «*Տարվա լողորդ*», հինգ անգամ՝  1986, 1987, 1988, 1990 և 1992 թվականներին էլ՝ Հունգարիայի «*Տարվա մարզիկ*»։

## Աշխարհի ռեկորդներ

## Ծանոթագրություններ

## Արտաքին հղումներ
* Тамаш Дарњи на МОБ страници
* Тамаш Дарњи на страници славних
* Светски рекордери на 200 m NOB (PDF)
* Светски рекордери на 400 m NOB (PDF)

Կատեգորիա:Աշխարհի չեմպիոններ
Կատեգորիա:Օլիմպիական չեմպիոններ
Լասլո Կյովեր

**Լասլո Կյովեր** (, ), հունգարացի քաղաքական գործիչ, Հունգարիայի Ազգային ժողովի նախագահ, Ֆիդես կուսակցության հիմնադիր, Հունգարական քաղաքացիական միություն անդամ (1988 թվականից)։

## Կենսագրություն
Ծնվել է Պապա քաղաքում։ Հանդիսանում է Ֆիդես կուսակցության հիմնադիր անդամ (1988 թվական)։ 1989 թվականին ընդդիմության հետ կլոր սեղանի շուրջ քննարկումների ակտիվ մասնակից է եղել։ 1990 թվականից խորհրդարանի անդամ է։ Ղեկավարել է իր քաղաքական խումբը Ազգային ժողովում, ղեկավարել է Ազգային անվտանգության կոմիտեն երկու ժամկետում։ 2000-2001 թվականներին՝ կուսակցության նախագահ։

1996-2009 թվականներին եղել է Հունգարիայի քաղաքացիական համագործակցության ասոցիացիայի խորհրդի անդամ։ Հունգարիայի միջազգային մանկական անվտանգության ասոցիացիայի խորհրդի անդամ է եղել 1990 թվականից, 1994 թվականից ի վեր եղել է խորհրդի նախագահը։ Վիկտոր Օրբանի կառավարությունում (1998-2000) զբաղեցրել է նախարարի պաշտոնը առանց քաղաքացիական հատուկ ծառայությունների համար պատասխանատու պորտֆելի։

2010 թվականի հուլիսի 22-ին ընտրվել է Հունգարիայի Ազգային ժողովի նախագահ, պաշտոնը ստանձնել է 2010 թվականի օգոստոսի 6-ին՝ փոխարինելով իր նախորդին՝ Պալ Շմիտին, որն ընտրվել է Հունգարիայի նախագահ։

2012 թվականի ապրիլի 2-ից մայիսի 10-ը, Պալ Շմիտի պաշտոնաթողությունից հետո, եղել է Հունգարիայի նախագահի պաշտոնակատար։

## Ծանոթագրություններ

## Արտաքին հղումներ
* Dr. Kövér László на сайте парламента Венгрии

Կատեգորիա:Բուդապեշտի համալսարանի շրջանավարտներ
Կատեգորիա:Խորհրդարանի նախագահներ
Կատեգորիա:Հունգարիայի քաղաքական գործիչներ
Ամերիկյան թանգարանների դաշինք

**Ամերիկյան թանգարանների դաշինք** (, ավելի վաղ կոչվել է *American Association of Museums*, կրճ. *ԱԹԴ*), ԱՄՆ-ի ոչ առևտրային կազմակերպություն, որը միավորում է երկրի թանգարանները և օգնում է մշակել միասնական ստանդարտներ, նպաստում է գիտելիքների փոխանակմանը, ինչպես նաև որոշումներ է կայացնում թանգարանային համայնքի համար հետաքրքրություն ներկայացնող հարցերի շուրջ։ Դաշինքը ձգտում է ապահովել, որ թանգարանները մնան ամերիկյան համայնքի կենսական մասը, մարդկանց միացնելով մարդկային փորձի, անցյալի, ներկայի և ապագայի մեծագույն ձեռքբերումներով։

2014 թվականի Թանգարանների ամերիկյան դաշինքի կոնֆերանսում թանգարանային և գրադարանային սպասարկման ինստիտուտը հայտնել է, որ ԱՄՆ-ում առնվազն 5000 թանգարան է եղել։

## Պատմություն և գործունեություն
 
1905 թվականի դեկտեմբերի 21-ին Վաշինգտոնի Ազգային թանգարանում տեղի ունեցավ ոչ պաշտոնական հանդիպում Ամերիկայի թանգարանների ասոցիացիայի ստեղծման նպատակահարմարության քննարկման նպատակով»։ 1906 թվականին ասոցիացիան ստեղծվել է։

Ասոցիացիայի կենտրոնակայանը հիմնադրվել է Վաշինգտոնում 1923 թվականին և գտնվում էր Սմիթսոնյան ինստիտուտի շենքում։

1961 թվականին ասոցիացիան հրատարակել է Թանգարանների տեղեկատու, որտեղ ներառվել է 4600 հաստատություն։ 1964 թվականին թանգարանները ներառվել են National Arts and Cultural Development Act օրենքում, իսկ 1966 թվականին ընդունվել է National Museum Act օրենքը։

1969 թվականին ընդունվել Է ԱՄՆ թանգարանների հավատարմագրման ծրագիրը։ 1976 թվականին ընդունվել է ասոցիացիայի նոր կանոնադրությունը։

2012 թվականին կազմակերպության անվանումը փոխվել է դառնալով՝ «Թանգարանների ամերիկյան դաշինք»։

Ներկայումս դաշինքի տնօրենը (նախագահը) Լաուրա Լ. Լոթն է (Laura L. Lot), տնօրենների խորհրդի նախագահը՝ Կիպեն դե Ալբա Չուն (Kippen de Alba Chu):

Թանգարանների դաշինքն անցկացնում է ամենամյա կոնֆերանսներ, որոնցից վերջինը տեղի է ունեցել 2019 թվականին։

## Ծանոթագրություններ

## Արտաքին հղումներ
* Официальный сайт
* The American Alliance of Museums 
* The Conflict Around Diversity at the American Alliance of Museums

Կատեգորիա:Ամերիկյան ընկերություններ
Դեդե Կոսվարա

**Դեդե Կոսվարա** (), «Մարդ-ծառ» մականունով Ինդոնեզիայի քաղաքացի, որը հայտնի է որպես աշխարհի այն եզակի մարդկանցից մեկը, որոնց մոտ ախտորոշվել է վերուցիֆորմային էպիդերմոդիսպլազիա հիվանդությունը։

Որոշ բժիշկների խոսքերով, որոնցից է Մերիլենդի համալսարանի մաշկաբանության, իմունոլոգիայի և մաշկային ալերգիայի մասնագետ Էնթոնի Գասպարին «այս արատը հավանական է միլիոնից մեկի մոտ»։ Դեդեն դարձել է հայտնի 2007 թվականի նոյեմբերին, այն բանից հետո, երբ համացանցում ցուցադրվել է մի տեսահոլովակ, որտեղ պատմվում էր տարօրինակ հիվանդության պարտության մասին։ Նրա պատմությունը հայտնվել է Discovery ալիքի TLC-ի «Իմ ցնցող պատմություն» սերիալի «Կեսմարդ-կեսծառ» էպիզոդում։ Դեդե Կոսվարայի պատմությունը ցուցադրվել է 2008 թվականի օգոստոսի 12-ին ABC-ի «Բժշկական գաղտնիք» սերիալի «Մարդ-ծառ» անվամբ էպիզոդում։

2008 թվականի օգոստոսի 26-ին՝ իր մարմնից 6 կիլոգրամ գորտնուկների հեռացման վիրահատությունից հետո, Դեդեն վերադարձել է իր ապրելավայր։ Վիրահատությունը կազմված էր երեք փուլից. գորտնուկների հաստ շերտի և ձեռքերի զանգվածային ելուստների հեռացում, գլխի, իրանի և ոտքերի մանր գորտնուկների հեռացում և ձեռքերի պատվաստված մաշկով ծածկում։ Սակայն այդ միջամտություններից հետո հիվանդությունը կրկնվել է և հայտնվել է մարմնի բոլոր մասերում։ Դրանից հետո Դեդեն կրկին տարել է մի քանի վիրահատություն։

Նա մահացել է 2016 թվականի հունվարի 30-ին 45 տարեկան հասակում, մոտավորապես 03:30 WIB (ժամանակը Ինդոնեզայում) Բանդունգի Հասան Սադիկինի անվան հիվանդանոցում՝ առողջական վիճակի հետ կապված սրացումներից, որոնցից նա տառապել է ավելի քան 20 տարի։

## Ծանոթագրություններ

Կատեգորիա:1971 ծնունդներ
Կատեգորիա:Հունվարի 30 մահեր
Կատեգորիա:2016 մահեր
Կատեգորիա:Մարդիկ հազվադեպ հանդիպող հիվանդություններով
Այնո Բախ

**Այնո Բախ** (, ), էստոնացի և խորհրդային նկարիչ, փորագրող, գրաֆիկական նկարիչ։ Էստոնական ԽՍՀ ժողովրդական արտիստ (1961)։

## Կենսագրություն
1907 թվականից Այնո Բախը բնակվել է Նարվա քաղաքում։ Առաջին աշխարհամարտի բռնկումից հետո նա իր ընտանիքի հետ տարհանվել է Ռուսաստան՝ Սիբիր։ Այնտեղ ընդունվել է Օմսկի միջնակարգ դպրոց, 1921 թվականին վերադարձել է Էստոնիա։

1923 թվականից մինչև 1935 թվականը նկարչություն է սովորել Տարտուի Պալասի արվեստի դպրոցում՝ Նիկոլայ Տրիյկի ղեկավարությամբ, այնուհետև՝ փորագրության արվեստ։ 1931 թվականին ամուսնացել է նկարիչ Կաարել Լիյմանդայի հետ և կիսել է ամուսնու սոցիալիստական գաղափարները։ 1937 թվականին ամուսնու հետ մեկնել է Փարիզ։

Էստոնիայի ԽՍՀՄ-ին միացվելուց հետո Այնո Բախն ակտիվորեն մասնակցել է էստոնական արվեստի կյանքի վերակազմավորմանը։ Դասավանդել է Տարտուի գեղարվեստի դպրոցում։

Երկրորդ համաշխարհային պատերազմի սկսվելուց հետո նա տարհանվել է Յարոսլավլ, ամուսինը մահացել է տարհանման ժամանակ։ Բախը Յարոսլավլի նկարիչների միության ստեղծման նախաձեռնողներից էր, Էստոնական ԽՍՀ նկարիչների միության հիմնադիրներից մեկը։ Նա ղեկավարել է այդ միությունը։

1946 թվականից ապրել է Տալլինում։ Մահացել է 1980 թվականին։ Թաղված է Տալլինի անտառային գերեզմանատանը։ 
## Ստեղծագործություն
Էստոնիայի առաջին փորագրողներից մեկ լինելով՝ Այնո Բախը ցուցադրել է տեխնիկական վարպետություն, որն օգնել է ընդլայնել ինտալյոյի փորագրման արտահայտիչ հնարավորությունները։

Ժանրային կոմպոզիցիաների, պատկերազարդումների հեղինակ է՝ «Կինը կիթառով», (1936), «Մայրը երեխայի հետ», «Կինը հայելու մեջ» (աքվատինտա, 1937), «Քնած երեխա», «Փոքրիկ Մարի», Կերսի Մերիլասի դիմանկարը։

Այնո Բախը մասնակցել է ցուցահանդեսների Ռիգայում և Կաունասում (1937), Հռոմում, Բուդապեշտում և Անտվերպենում (1939)։

## Մրցանակներ

* Հանրապետական մրցանակ (1947) 
* 3 շքանշան և մեդալ 
* Էստոնիայի ԽՍՀ ժողովրդական արտիստ (1961)։ 
## Ծանոթագրություններ

## Արտաքին հղումներ
* Այնո Բախ 
* Այնո Բախ 
* Շքանշաններ

Կատեգորիա:Տալլինի Անտառային գերեզմանատանը թաղվածներ
Կատեգորիա:Էստոնացի նկարիչներ
Կատեգորիա:Խորհրդային նկարիչներ
Կատեգորիա:Էստոնացի կին արվեստագետներ
Կատեգորիա:Էստոնական ԽՍՀ ժողովրդական արտիստներ
Կատեգորիա:Աշխատանքային կարմիր դրոշի շքանշանի ասպետներ
Սոֆյա Տայուրսկայա

**Սոֆյա Տայուրսկայա** (; ), ռուս երգչուհի և երգերի հեղինակ, «Little Big» փանկ փոփ ռեյվ խմբի վոկալիստ։ 2020 թվականի մայիսի 12-ից 16-ը Սոֆյայի խումբը պետք է ներկայացներ Ռուսաստանը Եվրատեսիլ 2020 երգի մրցույթում։ 2020 թվականի մարտի 12-ին Առաջին ալիքի «Երեկոյան Ուրգանտ» ծրագրի ժամանակ կայացել է «UNO» երգի պրեմիերան, որով Little Big-ը պետք է ելույթ ունենար այդ մրցույթում։ Սակայն, 2020 թվականի մարտի 18-ին կազմակերպիչները հայտարարել են Եվրատեսիլ 2020 երգի մրցույթի չեղարկման մասին COVID-19 համավարակի պատճառով։ Մրցույթը տեղափոխվել է 2021 թվական, որի համար երկրների ներկայացուցիչները պետք է նոր երգեր ձայնագրեն, քանի որ մրցույթի կաննոների համաձայն այս տարվա երգերը չեն կարող այլևս օգտագործվել։

## Կենսագրություն
Սոֆյա Տայուրսկայան ծնվել է 1991 թվականի մայիսի 1-ին Իրկուտսկում, սակայն, շուտով նա ծնողների հետ տեղափոխվել է Նովոդվինսկ փոքր քաղաքը։ Նա երկու ավագ քույրեր և մեկ կրտսեր եղբայր ունի։ 6 տարեկանում Սոֆյան երաժշտական դպրոցի պատրաստման կուրսեր է հաճախել, իսկ 7 տարեկանում սկսել է զբաղվել դաշնամուրով։ Ամառային արձակուրդներին նա գնում էր Իրկուտսկ, որտեղ մինչև հիմա էլ ապրում են նրա բարեկամները։ Իր ձգտման շնորհիվ նա հույսեր էր ներշնչում, և արդեն մեկ տարի անց մարզիչները նրան ուղարկել են մասնակցելու մրցույթին, որտեղ Սոֆյան երկրորդ հորիզոնական է զբաղեցրել։ 12 տարեկանում նա սկսել է հաճախել «Էդելվեյս» մանկական ստուդիան, որտեղ զբաղվել է վոկալով։ Դպրոցն ավարտվելուց հետո նա տեղափոխվել է Սանկտ Պետերբուրգ, որտեղ ընդունվել է Սանկտ Պետերբուրգի պետական մշակույթի ինստիտուտ։ Ինստիտուտում սովորելու ժամանակ նա վաստակում էր, ելույթ ունենալով բարերում, սրճարաններում և կարաոկեներում։ Իր ուսանողական տարիներին ապագա արտիստուհին ավելորդ քաշ է ունեցել, բայց դիետա պահելով և սպորտով զբաղվելով՝ նրան հաջողվել է ավելորդ քաշը գցել։ 2008 թվականին, ավարտելով համալսարանը և ստանալով «թատերականացված ներկայացումների ռեժիսոր» մասնագիտությամբ դիպլոմ, նա մնացել է Սանկտ Պետերբուրգում։

## Կարիերա

2014 թվականին Սոֆյան հայտնվել է «Little Big» ռեյվ խմբում, սակայն տեսհոլովակներում չէր հայտնվում։ Միայն 2016 թվականին կայացել է նրա դեբյուտային ելույթը խմբի կազմում՝ «Hateful Love» տեսահոլովակում, որը թողարկվել է 2016 թվականին։ Խումբը սիբիրյան քաղաքներ էր նվաճում, իսկ հետո համերգներ էր տալիս Մոսկվայում և Սանկտ Պետերբուրգում։ 2017 թվականին նրանք մեծ շրջագայություն են ունեցել Եվրոպայով։ Համերգային ծրագրով նրանք ելույթներ են ունեցել Ամստերդամում, Ստրասբուրգում, Բարսելոնայում, Փարիզում և այլ քաղաքներում։

## Արտաքին տեսք
Սոֆյան մեծ ուշադրություն է դարձնում իր արտաքին տեսքին։ Արդեն մի տարուց ավելի նա մերսումներ է հաճախում, գլխի պլազմոլիֆթինգ և լազերային էպիլյացիաներ է անում։

«Little Big» խմբում իր կարիերայի սկզբում նա հանդես էր գալիս երկար խիտ հյուսով, հետո գույնզգույն խոպոպ է հայտնվել, իսկ հետե՝ աֆրիկյան դռեդեր։ Ունի ավելի քան 10 փիրսինգներ․ ձախ ունքին, աջ քթածակում և մի քանի օղ՝ ամեն ականջի վրա։

## Տեսահոլովակներ Little Big-ի կազմում

## Ծանոթագրություններ

## Արտաքին հղումներ
* 

Կատեգորիա:21-րդ դարի երգիչներ և երգչուհիներ
Կատեգորիա:Ռուս երաժիշտներ
Կատեգորիա:Ռուս երգչուհիներ
Կատեգորիա:Փոփ երգչուհիներ
Շերի Քերրի

**Շերի Էնն Քերրի** (, ), ամերիկացի երգչուհի և դերասանուհի։ 70-ականների կեսերին նա եղել է *The Runaways* աղջիկների հարդ ռոք խմբի վոկալիստը։

## Կենսագրություն
Շերի Քերրին ծնվել է Կալիֆոռնիա նահանգի Էնսինո քաղաքում՝ Դոն Քերիի և դերասանուհի Մերի Հարմոնի ընտանիքում, ունեցել է երկու քույր՝ դերասանուհի Սոնդրան և երկվորյակ քույրը՝ Մարին։

Շերիի առաջին կուռքը Դևիդ Բոուին էր, լինելով նրա համերգին՝ նա կտրել և ներկել է մազերը Դևիդի նման։ *English Disco* ակումբում նա ծանոթացել է Կիմ Ֆոուլիի և Ջոան Ջետի հետ, նրանք Շերիին հրավիրել են իրենց նոր խմբի լսումներին և նրա ելույթի (սեփական երգով) տպավորության տակ անմիջապես տեղում գրել են «Cherry Bomb» երգը, որը որոշ ժամանակ անց դարձել է պատանիների հիմնը։ Այսպիսով, Շերին տասնվեց տարին դեռ չլրացած՝ դարձել է *The Runaways*-ի անդամ։ «Bomp!» ամսագիրը նրան նկարագրել է որպես «Իգի Փոփի և Բրիժիտ Բարդոյի կորած դուստր»։ Ներքնազգեստով 16-ամյա աղջկա ելույթներին գալիս էր տղամարդկանց բազմություն։ Խոսակցություններ կային, որ նա ապօրինի թմրանյութեր է օգտագործել, և դրա պատճառով խումբը կազմալուծվել է։

*Runaways*-ի հետ երեք ալբոմներից հետո (*The Runaways*, *Queens of Noise*, *Live in Japan*) Քերրին սկսել է ձայնագրել անհատական ալբոմներ (*Beauty's Only Skin*, *Deepand Messin*՝ քրոջ՝ Մարիի հետ)։

Այնուհետև նա աշխատել է որպես դերասանուհի։ Նկարահանվել է այնպիսի ֆիլմերում, ինչպիսիք են «Աղվեսները», «Մակաբույծ», «Ալիքի երկարությունը», «Մթնշաղի գոտին», «Հարուստ աղջիկը» և այլն։

1990-ականներին Քերրին ամուսնացել է դերասան Ռոբերտ Հեյսի հետ, և նրանք ունեցել են մեկ որդի` Ջեյք Հեյզը։ Ներկայումս նրանք ամուսնալուծված են։

Քերրին իր պատանեկության տարիների մասին գրել է հուշեր՝ «*Neon Angel*: Հիշողություններ *Runaways*-ի մասին»։ Սյուժեն պատմում է նրա ոչ բարեկեցիկ ընտանիքի, թմրանյութերի և ալկոհոլի դեմ պայքարի, սեռական անարգանքի և *Runaways*-ում ունեցած օրերի մասին։

2010 թվականին լույս է տեսել «Runaways» ֆիլմը՝ երաժշտական կենսագրական դրամա, որը կենտրոնացած էր Քերրիի և Ջետի հարաբերությունների վրա։ Ֆիլմում Քերրիի դերը խաղացել է Դակոտա Ֆենինգը։

2011 թվականին Քերրին հայտարարել է նոր ալբոմի մասին (առաջինը՝ սկսած 1980 թվականից), որի պրոդյուսերը եղել է Մեթ Սորումը՝ *[[Guns N' Roses]]*-ի թմբկահարը։

## Ծանոթագրություններ

## Արտաքին հղումներ
*    
* Cherie Currie's Chainsaw Art site    
* Runaways-ի պաշտոնական կայքը  

Կատեգորիա:Ամերիկացի ռոք երգիչներ
Կատեգորիա:Ամերիկացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Ամերիկացի երգիչներ
Կատեգորիա:Ֆեմինիստ արվեստագետներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի կոմպոզիտորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի ֆեմինիստներ
Լարիսա Բաղդասարյան

**Լարիսա Բաղդասարյան** (), հայ դաշնակահար։

## Կրթություն
Լարիսա Բաղդասարյանը ծնվել է 1993 թվականի ապրիլի 5-ին, Երևանում։ Դաշնամուր նվագել է հինգ տարեկան հասակից։ 6 տարեկանում ընդունվել է Երևանի Էդուրադ Միրզոյանի անվան երաժշտական դպրոցի դաշնամուրային բաժին։ 2000-2010 թվականներին սովորել է Երևանի Հ. Հայրապետյանի անվան թիվ 78 միջնակարգ դպրոցում։ 2003 թվականին ընդունվել է Երևանի Սայաթ-Նովայի անվան երաժշտական դպրոց։ 2007-2010 թվականներին սովորել է Երևանի Պյոտր Չայկովսկու անվան երաժշտական դպրոցում, 2010-2014 թվականներին՝ Երևանի Կոմիտասի անվան պետական կոնսերվատորիայի դաշնամուրային բաժնում։ 2014-2016 թվականներին սովորել է Ցյուրիխի կոնսերվատորիայի մագիստրատուրայում (պրոֆեսոր Կառլ Անդրեաս Կոլլի դասարան), 2017-2019 թվականներին` Ցյուրիխի կոնսերվատորիայի երաժշտական մանկավարժություն բաժնում։ Համերգներով և մրցույթներով հանդես է եկել Գերմանիայի, Շվեյցարիայի և Հայաստանի մի շարք քաղաքներում։

## Մրցանակներ, փառատոներ
* Է. Խաչատրյանի անվան պատանի երաժիշտ-կատարողների հանրապետական մրցույթ-փառատոնի 1-ին մրցանակ
* Երաժիշտ-կատարողների «Վերածնունդ» միջազգային 4-րդ մրցույթ-փառատոնի 1-ին մրցանակ, 2012
* 2013 թվականին Գերմանիայի Հալենբուրգ քաղաքում մասնակցել է «Երիտասարդ դասականներ» 4-րդ միջազգային մրցույթ-փառատոնին
* 2015 թվականին Շվեյցարիայի Ռայնաու քաղաքում մասնակցել է «Երիտասարդ դասականներ» 5-րդ միջազգային մրցույթ-փառատոնին

## Ծանոթագրություններ

Կատեգորիա:Հայ դաշնակահարուհիներ
Կատեգորիա:Հայ երաժիշտներ
Տիբոր Բենեդեկ

**Տիբոր Բենեդեկ** (հունգարերեն՝ **Tibor Benedek**, ), հունգարացի նախկին ջրագնդորդ, օլիմպիական եռակի չեմպիոն։ 
Ջրագնդակի Հունգարիայի հավաքականի կազմում ոսկե մեդալներ է նվաճել 2000, 2004, 2008 թվականների օլիմպիական խաղերում։ Արժանացել է նաև մարզական այլ պարգևների թե՛ որպես ակումբային ու հավաքական թիմերի խաղացող և թե՛ որպես ջրագնդակի Հունգարիայի հավաքականի գլխավոր մարզիչ։

## Մարզական կարիերա
Տիբորն իր մարզական կարիերան սկսել է Բուդապեշտի կենտրոնական մարզադպրոցում, որտեղ մարզվել ու մրցելույթներով հանդես է եկել 1980-1989 թվականներին։ 190 սանտիմետր հասակ, 96 կիլոգրամ կշիռ ունեցող մարզիկը ջրագնդակի Հունգարիայի ազգային հավաքականում իր առաջնելույթն ունեցել է 1990 թվականին։ 1992-ին մասնակցել է Բարսելոնում անցկացված ամառային օլիմպիական խաղերին (գրավել են 6-րդ տեղը), 1993-ին ու 1995-ին նվաճել Եվրոպայի առաջնության արծաթե մեդալները, հաջորդ օլիմպիադայում (1996 թ. Ատլանտայում) գրավել չորրորդ տեղը։ 1997-ին Հունգարիայի հավաքականի կազմում հռչակվել է Եվրոպայի չեմպիոն, 1998-ին՝ աշխարհի փոխչեմպիոն։

Տիբոր Բենեդեկի մարզական կարիերայի բարձրակետը Սիդնեյի (2000 թ.), Աթենքի (2004 թ.) և Պեկինի (2008 թ.) միմյանց հաջորդած, ջրագնդակի Հունգարիայի հավաքականի համար եռակի հաղթական օլիմպիադաներն են, հատկապես եթե նկատի առնենք, որ եզրափակիչ լարված հանդիպումներում նա աչքի է ընկել՝ դառնալով վճռորոշ գոլերի հեղինակ։

## Հավաքականի մարզիչ
2012 թվականի վերջերից Տիբոր Բենեդեկը գլխավորել է ջրագնդակի Հունգարիայի հավաքականը, որը հաջորդ իսկ տարում նվաճել է աշխարհի չեմպիոնի ոսկե մեդալները, իսկ 2016 թվականին Ռիո դե Ժանեյրոյում անցկացված ամառային օլիմպիական խաղերում գրավել 5-րդ տեղը
: Նրա հայրը՝ Միկլոշ Բենեդեկը, ճանաչված դերասան է։

## Մրցելույթները օլիմպիադաներում

## Պարգևներ
* Դեռահաս վարպետ մարզիկ (Masterly youth athlete): 1991
* Հունգարիայի «Տարվա ջրագնդորդ». 1992, 1993, 1994, 2002
* Հունգարիայի «Տարվա թիմ»-ի անդամ. 1993, 1997, 2000, 2003, 2004, 2008
* 60px|Ribbon  Հունգարիայի «Վաստակի համար» շքանշանի ասպետ (2000)
* 60px|Ribbon  Հունգարիայի «Վաստակի համար» շքանշանի սպայական խաչ (2004)
* 60px|Ribbon  Հունգարիայի Հանրապետության «Վաստակի համար» շքանշանի սպայական խաչ և աստղ (2008)
* Բուդապեշտի պատվավոր քաղաքացու կոչում (2008)
* Հունգարիայի «Տարվա գլխավոր մարզիչ». 2013
* Տիբոր Բենեդեկի անունը ներառվել է Լողի միջազգային փառքի սրահում. (2015)

## Ծանոթագրություններ

## Արտաքին հղումներ
* Profile at kataca.hu հունգարերեն
* Досьє на sport.references.com 

Կատեգորիա:Հունգարացի օլիմպիական չեմպիոններ
Կատեգորիա:Աշխարհի չեմպիոններ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Քաղցկեղից մահացածներ
Audio (երգ, LSD)

**«Audio»**, LSD սուպերխմբի երգը։ Թողարկվել է 2018 թվականի մայիսի 10-ին, և համարվում է խմբի երկրորդ թողարկումը` «Genius» երգից հետո։

## Երաժշտական տեսահոլովակ
Երաժշտական տեսահոլովակի ռեժիսորն Էռնեստ Դեսումբիլան է։ Տեսահոլովակը սկսվում է այն բանից, երբ Դիպլոն BMW է գնում, նստում է մեքենան և միացնում է LSD-ի կասետը։ Նա սեղմում է կոճակը և միանում է «Audio» երգը, տեսահոլովակը անցնում է մի պատանի աղջկա մոտ, որը դպրոցից տուն է վերադառնում, և հանդիպում է օդային փուչիկի տեսքով Սիայի հետ։ Աղջիկը փուչիկն իր հետ է վերցնում և գնում է ավտոկայանատեղի, որտեղ նա` անցորդների հետ միասին սկսում է պարել երգի կրկներգի ներքո։ Կրկներգից հետո հայտնվում է Լաբրինթը, որը քայլում է դատարկ փողոցով, իսկ Դիպլոն շարունակում է մեքենա վարել։

## Երգացանկ
***Թվային ներբեռնում**
#«Audio» (CID ռեմիքս)` 2:41

## Ձայնագրման մասնակիցներ
Տեղեկությունը վերցված է Tidal-ից։
*Դիպլո` արտադրություն, ծրագրավորում
*Լաբրինթ` վոկալ, արտադրություն, ծրագրավորում, ինժեներինգ
*Սիա` վոկալ
* Քինգ Հենրի` արտադրություն, ծրագրավորում
* Jr Blender` արտադրություն, ծրագրավորում
* Գուստավ Ռուդման` արտադրություն
* Մանի Մարոքուին` միքս ինժեներինգ
* Քրիս Գալանդ` միքս ինժեներինգ
* Ռենդի Մերիլ` մաստեր ինժեներինգ
* Բարթ Սքուդել` ինժեներինգ
* Ռոբիլ Ֆլորենթ` ինժեներինգի օգնական
* Սքոթ Դեսմարայիս` ինժեներինգի օգնական

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:Սիայի երգեր
Կատեգորիա:Փոփ երգեր
Genius (երգ, LSD)

**«Genius»**, LSD սուպերխմբի երգը։ Երգի հեղինակներն են Սիան, Լաբրինթը, Դիպլոն և Jr Blender-ը, և պրոդյուսերավորվել է վերջիններիս և Gustave Rudman-ի կողմից։ Թողարկվել է 2018 թվականի մայիսի 3-ին որպես խմբի դեբյուտային ստուդիական ալբոմի դեբյուտային և գլխավոր սինգլ։ Երաժշտական տեսահոլովակի ռեժիսորն Բեն Ջոնսն է, իսկ գեղարվեստական ղեկավարը Գաբրիել Ալկալիան է։ Ալտերնատիվ ռադիոներում երգը հայտնվել է 2018 թվականի հունիսի 19-ին։ Երգի ռեմիքս տարբերակը` ամերիկացի ռեփեր Լիլ Ուեյնի մասկանցությամբ թողարկվել է 2019 թվականի հունվարին։

Երգը ներկայացված է EA Sports և FIFA 19 տեսախաղերում։

## Երգացանկ
***Թվային ներբեռնում` Banx & Ranx ռեմիքսներ**
#«Genius» (Banx & Ranx ռեմիքս)` 2:57
#«Genius» (Banx & Ranx ռեգգի ռեմիքս)` 3:14

***Թվային ներբեռնում**
#"Genius" (Լիլ Ուեյն ռեմիքս) (Լիլ Ուեյնի մասնակցությամբ)` 2:42

## Ձայնագրման մասնակիցներ
Տեղեկությունը վերցված է Tidal-ից։
*Դիպլո` արտադրություն, ծրագրավորում
*Լաբրինթ` վոկալ, արտադրություն, ծրագրավորում, ինժեներինգ
*Սիա` վոկալ
* Քինգ Հենրի` արտադրություն, ծրագրավորում
* Jr Blender` արտադրություն, ծրագրավորում
* Gustave Rudman` արտադրություն
* Manny Marroquin` միքս ինժեներինգ
* Chris Galland` միքս ինժեներինգ
* Randy Merrill` մաստեր ինժեներինգ
* Bart Schoudel` ինժեներինգ
* Robin Florent` ինժեներինգի օգնական
* Scott Desmarais` ինժեներինգի օգնական

## Չարթեր

## Հավաստագրումներ

## Լիլ Ուեյն ռեմիքս

**«Genius» (Լիլ Ուեյն ռեմիքս)**, ամերիկացի ռեփեր Լիլ Ուեյնի մասնակցությամբ, երգի առաջին պաշտոնական ռեմիքսը։ Թողարկվել է 2019 թվականի հունվարի 17-ին Columbia Records լեյբլում և ներառված է խմբի դեբյուտային ստուդիական ալբոմում։

### Երաժշտական տեսահոլովակ
Լիլ Ուեյնի մասնակցությամբ «Genius» երգի տեսահոլովակը թողարկվել է 2019 թվականի հունվարի 17-ին։

### Ձայնագրման մասնակիցներ
Տեղեկությունը վերցված է Tidal-ից։

*Լիլ Ուեյն` հրավիրված վոկալ, երգի հեղինակ
*Սիա` երգի հեղինակ, ստեղծագործություն
* Timothy McKenzie` ստեղծագործություն
* Philip Meckseper` ստեղծագործություն
*Դիպլո` արտադրություն, ծրագրավորում
*Լաբրինթ` վոկալ, արտադրություն, ծրագրավորում, ինժեներինգ
* Jr Blender`  արտադրություն, ծրագրավորում
* Gustave Rudman` արտադրություն
* Manny Galvez` ձայնագրման ինժեներինգ
* John Hanes` միքս ինժեներինգ
* Serban Ghenea` միքս ինժեներինգ
* Randy Merrill` մաստեր ինժեներինգ
* Bart Schoudel` ինժեներինգ
* Luke Dimond` ինժեներինգ
* Robin Florent` ինժեներինգի օգնական
* Scott Desmarais` ինժեներինգի օգնական

## Ծանոթագրություններ

Կատեգորիա:2018 երգեր
Կատեգորիա:Սիայի երգեր
Կատեգորիա:Փոփ երգեր
This city

«**This City**», ավստրալիացի երգիչ Սեմ Ֆիշերի երգը։ Ձայնագրվել է 2017 թվականին և թողարկվել 2018 թվականի հունվարին՝ որպես Ֆիշերի EP *Not a Hobby* դեբյուտային սինգլում երրորդ և եզրափակիչ երգ։ Ֆիշերն ասել է. «Ես դա գրել եմ Ջեյմս Մայքլ Ռոբինսի և Ջեքսոն Մորգանի հետ այն օրը, երբ ես ինձ զգում էի  Լոս Անջելեսի կողմից անիծված։ Փոփոխությունն իսկապես ծանր է, բայց նաև շատ կարևոր։ Դա իմ փորձն է, որի միջոցով անցնում են գրեթե բոլորը, հուսով եմ, որ այն ինչ-որ կերպ օգնում է»։

2019 թվականի RCA Records–ի հետ երգելուց հետո, երգը վերաթողարկվել է։

## Նախապատմություն և կազմ
Ֆիշերը գրել է «This City» 2016 թվականին և այն թողարկվել է 2018 թվականի սկզբին, և այն տարածվում մարդկանց կողմից, այդ թվում Մեգան Թրեյնորի և Լյուիս Քափալդիի կողմից։ 2020 թվականին Ֆիշերը ասում է՝ «Երգը մեծ ուշադրություն է գրավել, բայց երկար ժամանակ նա ոչ մի սեր չի ստացել որևէ մեկից, բացի երկրպագուներից։ Երբ ես ասում եմ որևէ մեկը, ես նկատի ունեմ Spotify, Apple, Amazon։ Բայց այն եղել է երկրպագուների սիրելին։»։

18 ամիս անց այն ցուցադրվեց ՏիկՏոկում և ինչպես ասում է Ֆիշերը՝ «Այն ինձ համար ամեն ինչ փոխեց»։ Բացահայտումը հանգեցրել է նրան, որ Ֆիշերն անձնական նամակ է ստացել RCA Records UK–ից, ինչը հանգեցրել է պայմանագրի կնքմանը։

## Ստեղծագործությունների ցանկ

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:2016 երգեր
Կատեգորիա:2018 սինգլներ
Կատեգորիա:2019 սինգլներ
Մուրզիլկայի արկածները

**Մուրզիլկայի արկածները** (), խորհրդային մուլտիպլիացիոն ֆիլմ, որը ստեղծվել է 1956 թվականին, ռեժիսոր-մուլտիպլիկատորներ Բորիս Ստեպանցևի և Եվգենի Ռայիկովսկու կողմից։ Առաջին մուլտֆիլմն է հատուկ թղթակից Մուրզիլկայի արկածների մասին։

## Սյուժե
Հեքիաթային լրագրող Մուրզիլկան արձակուրդում գտնվելու ընթացքում ամսագրի գլխավոր խմբագրից «Կայծակ» հեռագիր է ստանում, որում Մուրզիլկային հանձնարարվում է նոր թողարկման համար լուսանկարել լավ տղայի կամ գյուտարար երեխայի։ Մուրզիլկան բզեզի տեսքով շտապ «անտառային տաքսի» է վերցնում և թռչում Մոսկվա։

Մոսկվայում Մուրզիլկան պատահաբար հետևում է մի բնակարանի պատուհանին, որտեղ ապրում է սովորական դպրոցական Պետյան։ Սկզբում Պետյան շատ լավ տպավորություն է թողնում Մուրզիլկայի վրա. նա լսում է իր մորը, քաղաքավարի է, պարզվում է, որ նա գյուտարար է, ինչի համար մայրը նրան անակնկալ էր խոստացել, և Մուրզիլկան անմիջապես լուսանկարում է նրան։ Բայց փողոց դուրս գալով՝ տղան արմատապես փոխվում է՝ հանկարծ վերածվելով կռվարարի։ Մուրզիլկան լուսանկարում է նաև նրա բոլոր գործողությունները. թե ինչպես է ծաղրում կատվին, աղջիկների հյուսիկներից քաշում, ծխում և ամենից վատը՝ պարսատիկից կրակում է թռչունների բույնին, մինչև որ Մուրզիլկան կարողանանում է փրկել թռչուններին։

Երբ հաջորդ օրը Պետյան արթնանում է, պարզվում է, որ անակնկալը «Մուրզիլկա» ամսագրի բաժանորդագրությունն է, որի վերջին համարը ստանում է տղան։ Բացելով ամսագիրը՝ Պետյան տեսնում է իր լուսանկարն «օրինակելի տղայի» տեսքով. «Պետյան տանն է»։ Բայց երբ նա շրջում է էջը, նա իր մոր հետ տեսնում է Մուրզիլկայի կողմից արված բոլոր «հերոսությունների» լուսանկարները` «Եվ նա այդպիսին է փողոցում» մակագրությամբ։

Գլխավոր խմբագիրը շնորհակալություն է հայտնում թղթակից Մուրզիլկային կատարած աշխատանքի համար և շեշտում նրա ինքնատիպությունը. մամուլը ոչ միայն պետք է նշի լավը, այլև բացահայտի վատը։

## Հեղինակներ
* Սցենարի հեղինակներ՝ Օլեգ Էրբերգ, Ա. Կարանով, Նիկոլայ Էրդման
* Ռեժիսորներ՝ Եվգենի Ռայկովսկի, Բորիս Ստեպանցև
* Կոմպոզիտոր՝ Յուրի Լևիտին
* Բեմադրող նկարիչ՝ Անատոլի Սավչենկո
* Օպերատորներ՝ Եկատերինա Ռիզո, Ն. Սոկոլովա
* Հնչյունային օպերատոր՝ Բորիս Ֆիլչիկով
* Նկարիչ-մուլտիպլիկատորներ՝ Ֆեոդոր Խիտրուկ, Վադիմ Դոլգիխ, Վիկտոր Լիխաչև, Ֆաինա Եպիֆանովա, Տատյանա Ֆյոդորովա, Տատյանա Տարանովիչ

## Վերաթողարկում
Այս մուլտֆիլմը VHS ձևաչափով թողարկվել է «Սոյուզ վիդեո» ընկերության կողմից 1990-ական թվականներին, նույն ընկերության կողմից DVD ձևաչափով վերաթողարկվել է 2000-ական թվականներին։

## Ծանոթագրություններ

## Գրականություն
* : *А. Каранов, О. Эрберг, Н. Эрдман* «Приключения Мурзилки» — стр. 17. *В. Коростылёв, М. Львовский* «Опять двойка» — стр. 33.

Կատեգորիա:1956 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կտորե դիմակ

300px|մինի|Տանը կարած կտորե դիմակ
**Կտորե դիմակ**, սովորական տեքստիլ կտորներից պատրաստված դիմակ, որը կրում են բերանի և քթի վրա։ Ի տարբերություն վիրաբուժական դիմակների, ռեսպիրատորների, դրանք կարգավորման հնարավորություն չունեն։ Ներկայումս, վարակիչ հիվանդությունների փոխանցման կամ օդում մասնիկների տարածման դեմ այս դիմակների արդյունավետության վերաբերյալ պաշտոնական շատ քիչ հետազոտություններ կան։ Առողջապահության ոլորտի աշխատողների այս դիմակները օգտագործել են 19-րդ դարի կեսից մինչև 20-րդ դարի կեսեր։ 1960-ականներին դրանք զարգացած երկրներում դուրս են մղվել ժամանակակից վիրաբուժական դիմակների կողմից, բայց դրանց օգտագործումը պահպանվել է զարգացող երկրներում։ 2019-2020 թվականների կորոնավիրուսային համավարակի ժամանակ զարգացող երկրներում դրանց օգտագործումը վերածնվել է որպես վերջին միջոց՝ վիրաբուժական դիմակների և շնչառական ռեսպիրատորների պակասի պատճառով։

## Օգտագործում
Կրկնակի օգտագործվող կտորե դիմակները հիմնականում օգտագործվում են զարգացող երկրներում և հատկապես Ասիայում։ Նրանք հակադրվում են վիրաբուժական դիմակներին և ռեսպիրատորներին, ինչպիսիք են N95 դիմակները, որոնք պատրաստված են ոչ հյուսված գործվածքից և կարգավորվում են իրենց արդյունավետության։ Վիրաբուժական դիմակների նման, ի տարբերություն շնչառական ռեսպիրատորների, կտորե դիմակները ևս հերմետիկ չեն նստում դեմքին։ 
Հասարակությունը այս դիմակները օգտագործվում է տներում և հասարակական վայրերում․  որպես պաշտպանություն վարակիչ հիվանդություններից և օդը աղտոտող մասնիկներից։

Հատկապես Ասիայում վաճառքում կտորե դիմագծերի մի քանի տեսակներ կան։ Տնական պայմաններում դիմակները կարող են իմպրովիզացվե` օգտագործելով բանդանաներ, շապիկներ, թաշկինակներ, շարֆեր կամ սրբիչներ։

## Արդյունավետություն
2015 թվականի դրությամբ բազմակի օգտագործման կտորե դիմակների վերաբերյալ կլինիկական փորձարկումներ չեն եղել։ Հետազոտությունների մեծ մասը կատարվել է 20-րդ դարի սկզբին՝ նախքան վիրաբուժական դիմակները տարածվելը։ 2010-ականների ուսումնասիրություններից մեկը պարզել է, որ մասնիկների 40-90%-ը ներթափանցում է կտորե դիմակի միջով։ Կտորե դիմակների բնութագրերը էապես տարբերվում են ելնելով գործվածքների որակից, ձևվացքից, ինչպես նաև կտորի շերտերի քանակից։

Կտորե դիմակները, խորհուրդ են տրվում օգտագործել որպես վերջին միջոց, երբ սպառվում են վիրաբուժական դիմակներն ու ռեսպիրատորները։

## Պատմություն
Կտորե դիմակները առաջին անգամ օգտագործվել են 19-րդ դարի վերջին վիրաբույժների կողմից, և սկսեցին օգտագործվել 20-րդ դարի սկզբին վարակիչ հիվանդություններից պաշտպանվելու համար։ Առողջապահության ոլորտի աշխատողների կողմից դրանց օգտագործման առաջին ուսումնասիրությունը կատարվել է 1918 թվականին։ 1940-ական թվականներին բուժքույրերը տուբերկուլոզից պաշտպանելու համար դիմակներ էին պատրաստում մառլյաից։ Դրանք դուրս են մղվել 1960-ականներին ժամանակակից վիրաբուժական դիմակների կողմից, չնայած դրանց օգտագործումը շարունակվում էր զարգացող երկրներում։ Տեղեկություններ կան, որ դրանք օգտագործվել են Ասիայում 2002–2004 թվականների SARS բռնկման ժամանակ, և  Արևմտյան Աֆրիկայում՝ 2013–2016 թվականների էբոլա համաճարակի ժամանակ։

COVID-19 համավարակի օրերին ԱՄՆ-ի հիվանդությունների վերահսկման և կանխարգելման կենտրոնրը (CDC) խորհուրդ է տվել պաշտպանական այլ միջոցների (վիրաբուժական դիմակների կամ շնչադիմակների) բացակայության դեպքում օգտագործել կտորե դիմակներ։

## Ծանոթագրություններ

Կատեգորիա:Դիմակներ
Ալբերտ Խորկերա

**Ալբերտ Խորկերա Ֆորտիա** (, ), իսպանացի ֆուտբլիստ, դարպասապահ։

## Կենսագրություն
Խորկերան «Բարսելոնա» ֆուտբոլային դպրոց ընդունվել է 1994 թվականի նոյեմբերի 2-ին, 1995 թվականին սկսել է խաղալ «Բարսելոնա C-ում», իսկ 1998 թվականին ընդգրկվել է ակումբի երկրորդ կազմում։ Որոշ ժամանակ նա վարձավճարային հիմունքներով խաղացել է Իսպանիայի երկրորդ լիգայի «Սեուտա» և «Մատարո» ակումբներում, որից հետո միացել է «Բարսելոնայի» երկրորդ կազմին։ «Բարսելոնայի» հիմնական կազմում իր առաջին խաղը Խորխերան անցկացրել է 2004 թվականի հունվարի 17-ին ընդդեմ Բիլբաոյի «Աթլետիկի», իսկ 2005 թվականին Ռյուշտու Ռեկբերայի հեռանալուց հետո դարձել է ակումբի հիմնական դարպասապահ Վիկտոր Վալդեսի փոխարինողը։ Սակայն Խոսե Պինտոյի գալուց հետո Խորկերան նորից դարձել է թիմի երրորդ դարպասապահը։ 2009 թվականին նա տեղափոխվել է Իսպանիայի երկրորդ դիվիզիոնի «Ժիրոնա» ակումբ։ 2010 թվականին ավարտել է պրոֆեսիոնալ կարիերան։

2018 թվականի դեկտեմբերին ֆուտբոլիստ Ժերար Պիկեն դարձել է «Անդորրա» ակումբի սեփականատեր, և նրա առաջին որոշումներից մեկը եղել է նախկին մարզիչ Ռիչարդ Իմբերնոնին աշխատանքից ազատելը։ Ազատ պաշտոնում նշանակվել է Գաբրիել Գարսիան, իսկ նրա օգնականը դարձել է Ալբերտ Խորկերան. նախկինում Գաբրիել Գարսիայի հետ միասին Խորկերան աշխատել էր շվեցարական «Սյոնում»։

## Ձեռքբերումներ
*Իսպանիայի առաջնության հաղթող (3) – 2005, 2006, 2009
*Իսպանիայի Սուպերգավաթի դափնեկիր (2) – 2005, 2006
*Կատալոնիայի գավաթի դափնեկիր (1) – 2005
*Չեմպիոնների լիգայի հաղթող (2) – 2006, 2009

## Ծանոթագրություններ

## Արտաքին հղումներ
* Альберт Жоркера. «Пост номер ноль»
* Խորկերայի էջը և ելույթների վիճակագրությունը Barca.ru կայքում
* Ֆուտբոլիստի էջը «Բարսելոնա» ՖԱ-ի կայքում

Կատեգորիա:Բարսելոնայի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իսպանացի ֆուտբոլային մարզիչներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Լայոշ Բոկրոշ

**Լայոշ Բոկրոշ** (, ), հունգարացի քաղաքական գործիչ, «Ժամանակակից Հունգարիա» շարժման անդամ, 1995-1996 թվականներին եղել է ֆինանսների նախարար։

Ավարտել է Կարլ Մարքսի անվան տնտեսագիտության համալսարանը (այսօրվա Կորվինի համալսարան)։ 1990-1991 թվականներին ղեկավարել է պետական գույքի գործակալությունը։ 1991-1995 թվականներին եղել է Բուդապեշտի բանկի նախագահ։ 1995-1996 թվականներին եղել է Հունգարիայի ֆինանսների նախարար, վարել է խիստ խնայողության քաղաքականություն, որը հայտնի է որպես «Բոկրոշի պլան»։ Այս ծրագիրը ներառում էր ֆորինտի արժեզրկումը, սոցիալական վճարումների կրճատումը, ներմուծման հարկի ներդրումը։ Չնայած մակրոտնտեսական ցուցանիշների հաջող կայունացմանը (բյուջեի դեֆիցիտը կրճատվել է 9,6 %-ից մինչև 3,8 %, արտաքին առևտրային բալանսը՝ 9,4 %-ից մինչև 3,8 %), 1996 թվականի փետրվարին Բոկրոշը հրաժարական է տվել սոցիալիստ Դուլ Խոռնի գլխավորած կառավարության՝ սոցիալական ծախսերը կրճատելու մերժման պատճառով։

2009 թվականին Եվրախորհրդարանի ընտրություններում ընտրվել է հունգարական ժողովրդավարական ֆորում կուսակցության միակ պատգամավոր և 22 պատգամավոր Հունգարիայից։ Աշխատում է բյուջեի և ֆինանսների հանձնաժողովներում, ինչպես նաև Ալբանիայի, Բոսնիա և Հերցեգովինայի, Սերբիայի, Չեռնոգորիայի և Կոսովոյի հետ հարաբերությունների գծով պատվիրակության կազմում։

Բոկրոշն իր կուսակցությունից առաջադրվել է 2010 թվականի խորհրդարանական ընտրություններին որպես վարչապետի թեկնածու։

## Ծանոթագրություններ

## Արտաքին հղումներ
* Լայոշ Բոկրոշը Եվրախորհրդարանի կայքում 

Կատեգորիա:Հունգարացի տնտեսագետներ
Կատեգորիա:Հունգարիայի քաղաքական գործիչներ
I'm So Tired...

**«I'm So Tired...»** (), ամերիկացի երգիչ Lauv-ի և ավստրալիացի երգիչ Թրոյ Սիվանի երգը։ Թողարկվել է 2019 թվականի հունվարի 24-ին։ Երգը զբաղեցրել է UK Singles Chart չարթի ութերորդ հորիզոնականը, դառնալով երկու արտիստների առաջին երգը, որը ընդգրկվել է չարթի թոփ 10-ում։ Այն նաև ընդգրկվել է Իռլանդիայի թոփ 5-ում, Նոր Զելանդիայի թոփ 10-ում և Ավստրալիայի թոփ 15-ում։

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Ծանոթագրություններ

## Արտաքին հղումներ

Կատեգորիա:2019 երգեր
Կատեգորիա:2019 սինգլներ
Մարեն Մորիս

**Մարեն Լարա Մորիս** (, ), ամերիկացի քանթրի երգչուհի, երգերի հեղինակ և ձայնագրման պրոդյուսեր։ Մորիսը The Highwomen սուպերխմբի անդամ է, որի կազմի մեջ են մտնում նաև Բրենդի Քարլայլը, Ամանդա Շայրսը և Նատալի Հեմբին։

## Կենսագրություն
Ծնվել է 1990 թվականի ապրիլի 10-ին, Տեխաս նահանգի Դալաս քաղաքում, հետագայում տեղափոխվել է Նեշվիլ քաղաք` իր երաժշտական կարիերայի առաջխաղացման համար։

Նրա «Walk On» դեբյուտային ստուդիական ալբոմը թողարկվել է 2005 թվականի հունիսի 14-ին, Mozzi Blozzi Music լեյբլում։ 2007 թվականին թողարկել է երկրորդ` «All That it Takes» երաժշտական ալբոմը։ Երրորդ երաժշտական ալբոմը` «Live Wire»-ը, թողարկվել է 2011 թվականին։ 2015 թվականի նոյեմբերի 6-ին Columbia Nashville լեյբլում թողարկել է իր «Maren Morris» մինի ալբոմը, որը ընդգրկվել է Billboard ամսագրի երկու` Country Albums և Heatseekers Albums չարթերում։ Թողարկման առաջին շաբաթվա ընթացքում վաճառվել է ալբոմի 2400 օրինակ։ 2016 թվականին Քիթ Ուրբանի հետ մեկնել է շրջագայության RipCord World Tour-ի շրջանակներում, որտեղ ելույթ է ունեցել որպես համերգային նախագծի բացումը կատարող արտիստ։ Նույն թվականին թողարկվել է «Hero» ալբոմը։

2018 թվականի հունվարին թողարկվել է «The Middle» երգը (Zedd-ի և Grey-ի  մասնակցությամբ), որով ելույթ է ունեցել 2019 թվականի Գրեմմի մրցանակաբաշխության ժամանակ։

### Անձնական կյանք
2018 թվականի մարտի 24-ին ամուսնացել է քանթրի երգիչ Ռայան Հերդի հետ, ում հետ հանդիպել է երկու տարի։ Ամուսինները ունեն որդի` Հեյս Էնդրրյու Հերդը (ծնվ.` մարտի 20, 2020)։

## Մրցանակներ և անվանակարգեր

## Սկավառակագրություն
### Ալբոմներ

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:21-րդ դարի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սոպրանոներ
Պետեր Անդորայի

**Պետեր Անդորայի** (հունգարերեն՝ **Péter Andorai**, ), ժամանակակից հունգարացի կինոդերասան

## Կենսագրություն
Պետեր Անդորային 1976 թվականին ավարտել է Բուդապեշտի թատրոնի և կինեմատոգրաֆիայի համալսարանը ((*Színház- és Filmművészeti Főiskola*)): Կինոյում սկսել է նկարահանվել դեռևս ուսանողական տարիներից։ 1975 թվականից մինչև իր մահը դերակատարումներով հանդես է եկել ավելի քան 90 կինոնկարներում։ Նրա լավագույն դերասանական աշխատանքներից է գլխավոր հերոսի մարմնավորումը 1980 թվականին հունգար անվանի կինոռեժիսոր Իշտվան Սաբոյի նկարահանած *Bizalom* ֆիլմում, որին Բեռլինի միջազգային կինոփառատոնում շնորհվել է «*Արծաթե արջ*» մրցանակ («*Լավագույն ռեժիսորական աշխատանք*» անվանակարգում)։

## Պարգևներ
* *Jászai Mari* մրցանակ (1980)
* *Հունգարական կինոյի շաբաթ*ի մրցանակ (1986,1999)
* *Հունգար կինոքննադատների մրցանակ* (1987,2000)
* *Veszprém TV* հատուկ մրցանակ (1990)
* 'Հունգար հեռուստաքննադատների մրցանակ* (1991)
* *Կոշութի մրցանակ* (1994)
* *Հունգարիայի Հանրապետության «*Վաստակի համար*» շքանշան՝ սպայական խաչով* (2007)
* *Ժողովրդական դերասան* (2015)
* *Prima* մրցանակ (2016)

== Հատընտիր ֆիլմագրություն ==
* «Իմ հոր երջանիկ տարիները»/*My Father's Happy Years* (1977)
* *Bizalom* (1980)
* «Կանաչ թռչունը»/*Der grüne Vogel* (1980)
* *Mephisto* (1981)
* «Ուրիշ ճանապարհ»/*Another Way* (1982)
* *Tight Quarters* (1983)
* *Elsö kétszáz évem* (1985)
* «Սիրով՝ մայրիկ»/*Love, Mother* (1987)
* «Իմ 20-րդ դարը»/*My 20th Century* (1989)
* «Նախքան չղջիկի թռիչքը»/*Before the Bat's Flight Is Done* (1989)
* «Հղի հայրիկը»/*The Pregnant Papa* (1989)
* *Itt a szabadság!* (1991)
* *Sweet Emma, Dear Böbe* (1992)
* *The Witman Boys* (1997)
* «[[Դուռը (կինոնկար)|Դուռը]]»/*The Door* (2012)
* *The Notebook'' (2013)

## Ծանոթագրություններ

## Արտաքին հղումներ
*

Կատեգորիա:Կոշութի մրցանակի դափնեկիրներ
Կատեգորիա:Հունգարացի դերասաններ
Կատեգորիա:Հունգարիայի արվեստ
Կատեգորիա:Հունգարիայի կինո
Լեո Վրոման

**Լեո Վրոման** (, ), հրեա-հոլանդացի-ամերիկացի արյունաբան, գրող և բանաստեղծ (գրել է հիմնականում հոլանդերեն) և պատկերազարդող։

## Վաղ կյանք
Վրոմանը ծնվել է Գաուդա քաղաքում։ Կենսաբանություն է սովորել Ուտրեխտի համալսարանում։ Երբ նացիստները շրջափակել են Նիդերլանդները, նա տեղափոխվել է Լոնդոն։
 
### Կրթություն
Պատերազմից հետո Վրոմանը մեկնել է Նյու Յորք։ Այնտեղ աշխատել է որպես արյունաբանության հետազոտող։ 1951 թվականից ԱՄՆ-ի քաղաքացի է։

## Մահ
Վրոմանն իր կյանքի վերջին տարիներն անցկացրել է Տեխաս նահանգի Ֆորտ-Ուերտ քաղաքում։ Մահացել է 2014 թվականի փետրվարի 22-ին, 98 տարեկան հասակում։

## Գիտական աշխատանքներ
* Surface contact and thromboplastin formation (PhD Thesis, University of Utrecht) (1958).
* Blood, Garden City, N.Y. : Published for the American Museum of Natural History, Natural History Press, 1967.
* The Behavior of blood and its components at interfaces, Columbia University Seminar on Biomaterials (with Edward F Leonard), New York Academy of Sciences, New York, 1977. Vol. 283 in Annals of the New York Academy of Sciences
* Blood in contact with natural and artificial surfaces (with Edward F Leonard and Vincent T Turitto), New York Academy of Sciences, New York, N.Y., 1987. Vol. 516 in Annals of the New York Academy of Sciences

## Ծանոթագրություններ

## Արտաքին հղումներ
* 
* The Vroman Effect by C. H. Bamford, S. L. Cooper, T. Tsuruta, 1992
* Poetry International on Vroman 
* Vroman's publications at WorldCat (libraries) 
*  The Vroman Foundation
* Interviews with Leo and Tineke Vroman. Part 1, March 19, 2009,  Part 2, March 19, 2009, Part 1, March 20, 2009, Part 2, March 20, 2009, Part 3, March 20, 2009, Part 4, March 20, 2009, Part 1, March 21, 2009, Part 2, March 21, 2009, Part 3, March 21, 2009, Part 3, March 21, 2009 University of Texas at San Antonio: Institute of Texan Cultures: Oral History Collection, UA 15.01, University of Texas at San Antonio Libraries Special Collections.]

Կատեգորիա:20-րդ դարի հոլանդացի բանաստեղծներ
Կատեգորիա:Հոլանդացի գրողներ
Կատեգորիա:Հոլանդացի դրամատուրգներ
Կատեգորիա:Հոլանդացի կենսաբաններ
Կատեգորիա:Հրեա բանաստեղծներ
Կատեգորիա:Ուտրեխտի համալսարանի շրջանավարտներ
Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի տղամարդ գրողներ
Ջուել Թեյլոր

**Ջուել Թեյլոր** (, ), Լիբերիայի քաղաքական գործիչ, երկրի գործող փոխնախագահ։ Ամուսնացած է եղել դատապարտված զինվորական հանցագործ և նախկին նախագահ Չարլզ Թեյլորի հետ (որի հետ ամուսնացել է 1997 թվականին, իսկ ամուսնալուծվել է 2006 թվականին), եղել է Լիբերիայի առաջին տիկինը նրա նախագահության ժամանակ։ 2005 թվականին ընտրվել է Լիբերիայի Սենատ՝ Ազգային հայրենասիրական կուսակցությունից։ Սենատի գենդերային հարցերի, կանանց և երեխաների առողջապահության և սոցիալական ապահովության կոմիտեի նախագահն է։

## Կենսագրություն
Երբ Չարլզ Թեյլորը երկրի նախագահն էր, նա Լիբերիայի կառավարությունում զբաղեցրել է պետական ծառայության մի շարք պաշտոններ, ներառյալ Լիբերիայի Ազգային բանկի կառավարչի տեղակալի պաշտոնը (ներկայումս Լիբերիայի Կենտրոնական բանկը), գյուղատնտեսական կոոպերատիվի և զարգացման բանկի նախագահի (ACDB) և առաջին միութենական Ազգային բանկի Հիփոթեքային Ֆինանսավորման տեղաբաշխողի պաշտոնները։ Բացի այդ, նա կենտրոնացած է կրթական, բժշկական և սոցիալական ծրագրերի վրա։

Ունի բարձրագույն կրթություն և երկու բակալավրի աստիճան։ 2011 թվականի դեկտեմբերի 21-ին ավարտել է Լիբերիայի պետական համալսարանին կից Լուիզա Արտուր Գրայմսի անվան իրավաբանության ֆակուլտետը։ Երկու օր անց Բոնգ գավառում հասարակական վեճեր են առաջացել այն պատվի վերաբերյալ, որը ենթադրաբար տրվել էր նրան. նա հայտարարվել է Բոնգ գավառի` Սուակոկո շրջանին նվիրված պատվավոր «Մադամ Սուակոկո» տիտղոսի նոր կրող, սակայն հանձնաժողովի անդամները, որոնք իբր նրան շնորհել էին այդ կոչումը, շուտով սկսել են հերքել իրենց կողմից պարգև տալը` ասելով, որ այն ժողովը, որտեղ նա արժանացել է կոչմանը, իրականում հանդիպում էր, որը նպատակ ուներ օգնել շրջանի բնակիչներին հաղթահարել քաղաքական տարաձայնությունները։

2012 թվականի փետրվարին Ջուել Թեյլորը փորձել է Լիբերիայի խորհրդարան մտցնել օրինագիծ, որի համաձայն նույնասեռական գործողությունները կդառնային առաջին աստիճանի քրեական հանցագործություն, իսկ մահապատիժը կդառնար առավելագույն պատժամիջոց։ Օրինագիծը չի ընդունվել այն բանից հետո, երբ նախագահ Էլեն Ջոնսոն-Սերլիֆը հասկացրել է, որ չի ստորագրի այն։

## Ծանոթագրություններ

Կատեգորիա:Կանայք քաղաքականությունում
Պետեր Սիյարտո

**Պետեր Սիյարտո** (, ), հունգարացի քաղաքական գործիչ, Հունգարիայի արտաքին գործերի և արտաքին առևտրի նախարար 2014 թվական սեպտեմբերի 23-ից։ Միջազգային հարաբերությունների մագիստրոս, Ազգային ժողովի անդամ 2002 թվականից։

## Կենսագրություն
Ծնվել է հարուստ ընտանիքում։ Միջնակարգ կրթություն է ստացել Czuczor Gergely Bencés Gimnázium-ում։ 1997 թվականին ավարտել է Բուդապեշտի տնտեսագիտական գիտությունների և պետական կառավարման համալսարանը (ներկայումս՝ Կորվինի համալսարան), սովորել է Միջազգային հարաբերություններ և սպորտային Մենեջմենթ։

## Քաղաքական գործունեություն
Քաղաքական գործունեությունը սկսել է 1998 թվականին, երբ ընտրվել է Դիերի քաղաքի քաղաքային ժողովների անդամ։ Եղել է Դիերայի Ֆիդես երիտասարդական կազմակերպության հիմնադիրներից և առաջին նախագահը, 2001 թվականին դարձել է ազգային կազմակերպության փոխնախագահ։

2010-2012 թվականներին եղել է Հունգարիայի վարչապետ Վիկտոր Օրբանի անձնական ներկայացուցիչը։

2014 թվականի սեպտեմբերի 23-ից՝ Հունգարիայի արտաքին գործերի նախարար։

### Արտաքին քաղաքականություն
#### Ուկրաինա
2017 թվականի հոկտեմբերի 3-ին այցով գտնվում էր Ռումինիայում։ Կլուժ-Նապոկա քաղաքում Ռումինիայի արտաքին գործերի նախարար Թեոդոր Մելեշկանուի հետ հանդիպումից հետո Պետեր Սիյարտոն հայտարարել է, որ Բուդապեշտն ու Բուխարեստը միասին հանդես են գալիս «Կրթության մասին» ուկրաինական նոր օրենքի դեմ, ինչպես նաև նշել է այդ հարցով Ռումինիայի հետ ռազմավարական կապի պահպանման Հունգարիայի շահագրգռվածությունը։ Պետեր Սիյարտոն նաև նշել է, որ, ինչպես ինքը կարծում է, «Կրթության մասին» ուկրաինական օրենքը հակասում է Ուկրաինայի և ԵՄ-ի միջև ասոցացման համաձայնագրին, որի ստորագրմանը ավելի վաղ աջակցել են Բուդապեշտն ու Բուխարեստը։ Պետեր Սիյարտոյի կարծիքով «Կրթության մասին» ուկրաինական օրենքի ընդունումը Հունգարիային և Ռումինիային «թիկունքից հարված» է։

2018 թվականի սեպտեմբերի 20-ին, ժամը 15։34-ին (Մոսկվայի ժամանակով) ուկրաինական «Եվրոպական պրավդա» ինտերնետ-հրատարակության կայքում, հղում անելով Հունգարիայի ԱԳՆ-ի կայքին, մեջբերվել է Հունգարիայի արտաքին գործերի նախարար Պետեր Սիյարտոյի հայտարարությունն Ուկրաինայի նկատմամբ վերաբերմունքի մասին անձնագրային սկանդալի պատճառով, որն առաջացել է ափերին անձնագրեր բաժանելու տեսանյութի հրապարակումից հետո
«Հունգարիան ուշադիր հետևում է իրադարձություններին, և չի բացառվում, որ ապագայում ևս պետք է շարունակի դանդաղեցնել Ուկրաինայի ինտեգրումը եվրակառույցներին»։

## Ծանոթագրություններ

Կատեգորիա:Հունգարիայի քաղաքական գործիչներ
Կատեգորիա:Դիվանագետներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Բուդապեշտի համալսարանի շրջանավարտներ
Կատեգորիա:Արտաքին գործերի նախարարներ